《决明甘菊枕 其二》
明代·朱之蕃

梦醒化蝶尚蘧蘧，腹坦肱横两足舒。青炯双瞳还映水，绿添短发渐盈梳。

地钟灵卉充高枕，天付幽香媚隐居。供帐从今誇雅丽，床头閒却读残书。

作者简介：山东茌平人，著籍金陵，字元介，号兰嵎。万历二十三年状元。官至吏部侍郎，出使朝鲜，尽却其赠贿。工书画。朝鲜人来乞书，以貂皮人参为酬。之蕃斥以买法书、名画、古器，收藏遂甲于南都，有《奉使稿》。